**Andrew James Calof** (s. 9. toukokuuta 1991 Nepean, Ontario, Kanada) on kanadalainen jääkiekkoilija. Hän on pelipaikaltaan keskushyökkääjä, mutta Calof osaa pelata myös laidassa. Hän laukoo oikealta.

Ura
---

### Seuraura

Calof pelasi kotikaupungissaan Nepean Raidersin juniorijoukkueessa, jonka jälkeen OHL-joukkue Mississauga IceDogs varasi hänet 175. pelaajana kesällä 2007. Calof ei kuitenkaan koskaan siirtynyt CHL:ään, jotta hän voisi pelata jatkossa Yhdysvaltain yliopistosarjoissa. Calof siirtyi kaudeksi 2007–2008 CJHL-junioriliigan Hawkesbury Hawksiin, josta hän palasi kaudeksi 2008–2009 pelaamaan samaa liigaa Nepean Raidersiin. Calof sijoittui kyseisellä kaudella tehoilla 47+53=100 koko CJHL:n maalipörssissä toiseksi edellään vain Pembroke Lumber Kingsin Andy Starczewski sekä pistepörssissä kolmanneksi. Kaudella 2009–2010 hän sijoittui tehoilla 45+52=97 liigan maalipörssissä kolmanneksi ja pistepörssissä seitsemänneksi. Calof palkittiin kauden päätteeksi CJHL:n opiskelijapalkinnolla.

Vuodet 2010–2014 Calof kävi Princetonin yliopistoa. *Freshman* -kaudellaan 2010–2011 hän oli joukkueensa paras pistemies ja syöttäjä tehoilla 9+24=33. Calof valittiin kauden päätteeksi ECAC:n vuoden tulokkaaksi, tulokkaiden tähdistökentälliseen sekä kolmanteen tähdistökentälliseen. *Sophomore* -kaudellaan 2011–2012 hän voitti Princetonin sisäisen piste-, maali- ja syöttöpörssin tehoilla 17+14=31 sekä sisäisen tehotilaston lukemalla +2. Myös kaudella 2012–2013 Calof voitti joukkueensa sisäisen piste-, maali- ja syöttöpörssin tehoilla 14+24=38. Hänet valittiin kauden päätteeksi ECAC:n toiseen tähdistökentälliseen. Viimeisellä yliopistokaudellaan 2013–2014 Calof voitti Princetonin sisäisen syöttöpörssin ja jakoi sisäisen pistepörssin voiton Andrew Ammonin kanssa tehoilla 4+17=21, vaikka hän pelasi loukkaantumisen vuoksi vain 22 ottelua.

Kaudeksi 2014–2015 Calof siirtyi vuoden mittaisella sopimuksella Ruotsin SHL-liigan Skellefteå AIK:hon. Hän jakoi tehoilla 16+19=35 joukkueen sisäisen maalipörssin voiton Janne Pesosen kanssa sekä sisäisen pistepörssin toisen sijan Erik Forssellin ja Patrik Zackrissonin kanssa. Calof voitti kauden päätteeksi SHL-hopeaa. Hän oli kaikkien aikojen kolmantena ulkomaalaispelaajana ja ensimmäisenä pohjoisamerikkalaispelaajana ehdolla SHL:n vuoden tulokkaaksi, mutta palkinto meni lopulta kuitenkin Djurgårdens IF:n Marcus Sörensenille. Maaliskuussa 2015 Calof teki vuoden mittaisen jatkosopimuksen Skellefteån kanssa.

Calof oli kaudella 2015–2016 Skellefteån paras maalintekijä ja kolmanneksi paras pistemies tehoilla 19+15=34. Hän jakoi koko SHL:n maalipörssin kuudennen sijan neljän muun pelaajan kanssa. Calof oli joukkueensa paras maalintekijä myös pudotuspeleissä seitsemällä osumallaan. Hän voitti kauden päätteeksi SHL-hopeaa. Maaliskuussa 2016 Calof teki Skellefteån kanssa vuoden mittaisen jatkosopimuksen.

Kaudeksi 2017–2018 Calof siirtyi jatkamaan SHL-uraansa vuoden mittaisella sopimuksella Växjö Lakers HC:n riveihin.

### Maajoukkueura

Calof edusti Canada Eastin joukkuetta alle 19-vuotiaiden World Junior A Challengessa vuonna 2009.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2007–2008 | Hawkesbury Hawks | CJHL | 58 | 20 | 20 | 40 | 14 | 11 | 7 | 4 | 11 | 4 |
| 2008–2009 | Nepean Raiders | CJHL | 59 | 47 | 53 | 100 | 50 | 14 | 10 | 9 | 19 | 10 | Ykköstähdistö |
| 2009–2010 | Nepean Raiders | CJHL | 57 | 45 | 52 | 97 | 42 | 6 | 3 | 4 | 7 | 10 |
| 2010–2011 | Princeton Univ. | ECAC | 32 | 9 | 24 | 33 | 18 | – | – | – | – | – |
| 2011–2012 | Princeton Univ. | ECAC | 32 | 17 | 14 | 31 | 16 | – | – | – | – | – |
| 2012–2013 | Princeton Univ. | ECAC | 31 | 14 | 24 | 38 | 22 | – | – | – | – | – | Kakkostähdistö |
| 2013–2014 | Princeton Univ. | ECAC | 22 | 4 | 17 | 21 | 10 | – | – | – | – | – |
| 2014–2015 | Skellefteå AIK | SHL | 53 | 16 | 19 | 35 | 18 | 15 | 4 | 7 | 11 | 2 |
| 2015–2016 | Skellefteå AIK | SHL | 52 | 19 | 15 | 34 | 45 | 16 | 7 | 3 | 10 | 4 |
| 2016–2017 | Skellefteå AIK | SHL | 52 | 6 | 11 | 17 | 8 | 7 | 0 | 3 | 3 | 0 |
| 2017–2018 | Växjö Lakers HC | SHL | 52 | 24 | 17 | 41 | 14 | 13 | 5 | 4 | 9 | 4 | Le Mat-pokalen |
| 2018–2019 | Torpedo Nižni Novgorod | KHL | 58 | 22 | 19 | 41 | 22 | 7 | 0 | 2 | 2 | 6 |
| 2019–2020 | Traktor Tšeljabinsk | KHL | 55 | 8 | 25 | 33 | 8 | – | – | – | – | – |
| 2020–2021 | Växjö Lakers HC | SHL | 39 | 14 | 25 | 39 | 22 | 12 | 0 | 4 | 4 | 6 |
| 2021–2022 | Växjö Lakers HC | SHL | 34 | 5 | 8 | 13 | 6 | 1 | 0 | 0 | 0 | 0 |
| 2022–2023 | Amur Habarovsk | KHL | 16 | 1 | 1 | 2 | 2 | – | – | – | – | – |
|  | Lausanne HC | NL | 1 | 0 | 0 | 0 | 0 | – | – | – | – | – |
| 6 kautta | yhteensä | SHL | 282 | 84 | 95 | 179 | 113 | 64 | 16 | 21 | 37 | 16 |
| 3 kautta | yhteensä | KHL | 129 | 31 | 45 | 76 | 32 | 7 | 0 | 2 | 2 | 6 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Andrew Calof**.
* Andrew Calof The Internet Hockey Databasessa (englanniksi)
* Andrew Calof *Elite Prospects*. Everysport Media Group AB.  (englanniksi)

### Viitteet

1. 1 2  Andrew Calof The Internet Hockey Databasessa (englanniksi)
2. 1 2 3 4 5  Andrew Calof *Elite Prospects*. Everysport Media Group AB.  (englanniksi)
3. ↑  Andrew Calof – 2013–14 M. Hockey Roster *GoPrincetonTigers.com*. Princeton University. Viitattu 26.12.2016. (englanniksi)
4. ↑  Hägglund, Anna: Forward klar *skellefteaaik.se*.  17.7.2014. Skellefteå AIK Hockey. Viitattu 26.12.2016. (ruotsiksi)
5. ↑  Nilsson, Daniel: SHL Awards: Tre finalister till Årets Rookie *SHL.se*. SHL AB. Viitattu 26.12.2016. (ruotsiksi)
6. ↑  Lindgren, Tobias: Skellefteå AIK förlänger med Andrew Calof *skellefteaaik.se*.  28.3.2015. Skellefteå AIK Hockey. Viitattu 26.12.2016. (ruotsiksi)
7. ↑  Calof har förlängt *skellefteaaik.se*.  8.3.2016. Skellefteå AIK Hockey. Viitattu 26.12.2016. (ruotsiksi)
8. ↑  Toresson, Carolina: Andrew Calof klar för Växjö Lakers *vaxjolakers.se*.  10.4.2017. Växjö Lakers Idrott AB. Viitattu 11.1.2018. (ruotsiksi)